Die Kaap is weer Hollands!Die Stormers het die Bulls met 18 – 13 in Kaapstad geklop. Foto: GB Jordaan. ’n Vervelige eindstryd was dit gewis nie. Daar was Harold Vorster se openingsdrie, Evan Roos se kraglopie, Kurt-Lee Arendse se adrenalien-inspuitings, Deon Fourie se inklimspel en Manie Libbok se skepskop. Dít alles terwyl die nat weerstoestande ook gesorg het dat dinge vir die volle 80 minute in Kaapstad interessant gebly het. Maar toe Andrew Brace vir oulaas op sy fluitjie geblaas het, was dit die Stormers wat met hul feesviersessie begin het: Hulle het immers die Bulls met 18 – 13 in ’n aksiebelaaide Verenigde Rugbykampioenskap-eindstryd geklop. Dit was die Kapenaars se 11de oorwinning op ’n streep en ongetwyfeld die belangrikste een van die seisoen. Tog was dit die Bulls wat die kragmeting soos ’n wegholtrein begin het. Vorster het sy drie binne vyf van minute van die aanvang van die wedstryd gedruk en die voorspelers het beslis vir die nodige momentum gesorg. An emphatic start from @BlueBullsRugby ???? Harold Vorster power is unmatched ???? #URC | #STOvBUL | #AllFor1 pic.twitter.com/erkkIwgMp5 — United Rugby Championship (URC) (@URCOfficial) June 18, 2022 Hulle kon egter nie daarin slaag om die volgehoue druk in punte om te skakel nie. Fourie het ’n barshou vir die Stormers gespeel en rustyd kon die Bulls ’n voorsprong van net 7 – 3 geniet. Kort ná rustyd het die Stormers se hernieude aanslag amper dadelik vrugte afgewerp toe Roos deur die besoekers se verdediging gebars het. ???? Slick Hands???? Electric Pace???? Powerful Finish@THESTORMERS score their first Grand Final try ????#URC | #STOvBUL | #AllFor1 pic.twitter.com/gdppDDPUfU — United Rugby Championship (URC) (@URCOfficial) June 18, 2022 ’n Rukkie later het André-Hugo Venter die Kapenaars se tweede drie gedruk, terwyl Manie Libbok se skepskoppoging in die 75ste minuut vir verdere telbord-druk gesorg het. Die Bulls het die wedstryd begin jaag en met ’n speler soos Morné Steyn op die veld was enigiets seker moontlik, maar die Stormers het hul harte uitgespeel in ’n uithalerpoging om die kragmeting te wen. Ná ’n lang seisoen kan Suid-Afrika trots wees – twee spanne in die eindstryd van die eerste seisoen teen Europese teenstanders verdien beslis ’n klop op die skouer. Drama is daar gewis in die rugbyraadsale, maar op die speelveld is die Kaap ongetwyfeld weer Hollands; vanaand is alles reg! Stormers: Drieë: Evan Roos en André-Hugo Venter. Doelskop: Manie Libbok. Strafskop: Libbok. Skepskop: Libbok. Bulls: Drie: Harold Vorster. Doelskop: Chris Smith. Strafskoppe: Smith (2). THIS IS WHAT IT MEANS TO WIN THE URC 1 GRAND FINAL ????#URC | #STOvBUL | #AllFor1 | @THESTORMERS pic.twitter.com/Eyrzw3LLnx — United Rugby Championship (URC) (@URCOfficial) June 18, 2022